55 ຄົນ ຖືກຕັດສິນລົງໂທດ ຄັ້ງໃຫຍ່ ທີ່ແຂວງ ຊິນຈຽງ
​ອົງການ​ຂ່າວຊິນຫົວ ຂອງຈີນ ກ່າວ​ວ່າ ປະຊາຊົນ​ທ້ອງ​ຖິ່ນ 7,000 ຄົນ ​ແລະ​ເຈົ້າ​ໜ້າ​ທີ່ ​ໄດ້​ເປັນ​ພິຍານ ການ​ດຳ​ເນີນ​ຄະດີ ຄັ້ງໃຫຍ່​ ທີ່​ສະໜາມກິລາ ​ໃນ​​ເມືອງ Yili ແຂວງຊິນຈຽງ.
ບັນດາເຈົ້າໜ້າທີ່ຈີນ ໄດ້ໃຊ້ການໂຮມຊຸມນຸມເດີນຂະບວນ ຂອງປະຊາຊົນ ໃນ ແຂວງ Xinjiang ທີ່ປະສົບກັບຄວາມ ຮຸນແຮງນັ້ນເພື່ອຕັດສິນລົງໂທດ 55 ຄົນ ໃນຂໍ້ຫາທີ່ຮວມ ທັງກໍ່ການຮ້າຍ ອົງການຂ່າວຊິນຫົວ ຂອງທາງການຈີນ ກ່າວວ່າ ປະຊາຊົນ ທ້ອງຖິ່ນ 7,000 ຄົນ ແລະບັນດາເຈົ້າໜ້າທີ່ ໄດ້ເປັນພິຍານ ການດຳເນີນຄະດີຄັ້ງໃຫຍ່ໃນວັນອັງຄານວານນີ້ ທີ່ສະໜາມ ກິລາແຫ່ງນຶ່ງໃນເຂດເທດສະບານເມືອງ Yili ທາງພາກເໜືອ ຂອງແຂວງ Xinjiang ຢ່າງໜ້ອຍ ສາມຄົນໄດ້ຖືກຕັດສິນປະຫານຊີວິດ ສ່ວນຄົນອຶ່ນໆຖືກຕິດຄຸກ ໃນຖານ ຄາດຕະກຳ ແບ່ງແຍກດິນແດນ ແລະຈັດຕັ້ງ ຫລືເຂົ້າຮ່ວມກັບບັນດາກຸ່ມກໍ່ການຮ້າຍ ຢູ່ໃນພິທີ່ດັ່ງກ່າວ ຕຳຫລວດ ໄດ້ປະກາດວ່າ ອີກ 65 ຄົນໄດ້ຖືກຈັບໃນຂໍ້ຫາ ຄ້າຍຄືກັນ ຮອງຫົວໜ້າພັກຄອມມິວນິສ ເມືອງ Yili ທ່ານ Li Minghui ກ່າວວ່າ ການໂຮມຊຸມນຸມ ເດີນຂະບວນນີ້ ແມ່ນສະແດງໃຫ້ເຫັນເຖິງ “ການຕັດສິນໃຈຢ່າງເດັດດ່ຽວ” ເພື່ອທັບ ມ້າງອັນທີ່ ຈີນຮ້ອງວ່າ ສາມຜີສາດ ນັ້ນກໍຄື ການກໍ່ຮ້າຍ  ແບ່ງແຍກດິນແດນ ແລະຫົວ ຮຸນແຮງຈັດ